Loodusfotokoolitusi tavatsetakse pidada ikka soojal ajal. Talvist külma trotsides pildistatud lumised fotod on aga suvistest vägagi erinevad. Nende pildistamisel tuleb tähelepanu pöörata nüanssidele, mida suvise roheluse keskel vaja pole. Jaanuari lõpus Põlvamaa maalilise kuppelmaastiku süles toimuval fotokoolitusel räägib Sven Zaćek nii neist talvistest nüanssidest kui ka maastikupildistamise üldistest seaduspärasustest.